കെ.എസ്.ആര്.ടി.സി. പെന്ഷന് എട്ട് ആഴ്ചയ്ക്കുള്ളില് പുതിയ സ്കീം തയ്യാറാക്കണമെന്ന് സുപ്രീം കോടതി കെ.എസ്.ആര്.ടി.സി. ജീവനക്കാരുടെ പെന്ഷന് കണക്കാക്കുന്നതിനുള്ള ഹര്ജി പരിഗണിച്ച് സുപ്രീം കോടതി. എട്ട് ആഴ്ചയ്ക്കുള്ളില് പുതിയ സ്കീം തയ്യാറാക്കിയില്ലെങ്കില് ഗതാഗത സെക്രട്ടറി നേരിട്ട് ഹാജരാകണമെന്ന് സുപ്രീം കോടതി ഉത്തരവിട്ടു. കോടതിക്ക് നല്കിയ ഉറപ്പ് നടപ്പിലാക്കുന്നത് നീട്ടിക്കൊണ്ടു പോകുന്നതിനാലാണ് അന്ത്യശാസനം നല്കുന്നതെന്ന് സുപ്രീം കോടതി വ്യക്തമാക്കി.ഇന്ന് കേസ് പരിഗണനയ്ക്ക് എടുത്തപ്പോള് ധനകാര്യം, ഗതാഗതം, നിയമം എന്നി വകുപ്പുകളുമായി ബന്ധപ്പെട്ട വിഷയമാണ് ഇതെന്നും അതിനാല് ഒരു മാസത്തെ സമയം കൂടി വേണമെന്ന് സംസ്ഥാന സര്ക്കാറിന് വേണ്ടി ഹാജരായ സ്റ്റാന്ഡിങ് കോണ്സല് സി.കെ. ശശി കോടതിയില് ആവശ്യപ്പെട്ടു. വ്യത്യസ്ത വകുപ്പുകളുമായി ബന്ധപ്പെട്ട വിഷയം ആയതിനാലാണ് സ്കീം തയ്യാറാക്കുന്നത് വൈകുന്നതെന്ന് സംസ്ഥാന സര്ക്കാര് സുപ്രീം കോടതിയെ അറിയിച്ചു.സ്ഥിരപ്പെടുന്നതിന് മുമ്ബ് ദിവസക്കൂലിക്ക് ജോലി ചെയ്തിരുന്ന അര്ഹതപ്പെട്ട കാലഘട്ടം കൂടി പെന്ഷന് തിട്ടപ്പെടുത്തുന്നത് പരിഗണിക്കുന്നതിനായുള്ള സ്കീം തയ്യാറാക്കാന് കെ.എസ്.ആര്.ടി.സിക്ക് സുപ്രീം കോടതി നേരത്തെ സമയം അനുവദിച്ചിരുന്നു.എന്നാല് ഓരോ തവണയും കേസ് പരിഗണനയ്ക്ക് വരുമ്ബോള് സ്കീം തയ്യാറാക്കുന്നതിന് കൂടുതല് സമയം വേണമെന്ന നിലപാടാണ് കോര്പറേഷന് സ്വീകരിച്ചിരുന്നത്.